DEĊIŻJONI TAL-KUMMISSJONI
tas-26 ta' Marzu 1992
fuq il-ġbir ta' data li tikkonċerna kompetizzjoni għall-equidae kif msemmi fl-Artikolu 4(2) tad-Direttiva tal-Kunsill 90/428/KEE
(92/216/KEE)
IL-KUMMISSJONI TAL-KOMUNITAJIET EWROPEJ,
Wara li kunsidrat t-Trattat li jistabbilixxi l- Komunità Ekonomika Ewropea,
Wara li kunsidrat id-Direttiva tal-Kunsill 90/428/KEE tas-26 ta' Ġunju 1990 fuq il-kummerċ f'equidae maħsuba għall-kompetizzjonijiet u t-tfassil ta' kundizzjonijiet għall-parteċipazzjoni fihom ([1]
), u b'mod partikolari l-Artikolu 4(3) tagħha,
Billi hija r-responsabilità ta' kull Stat Membru biex jinforma 'l Kummissjoni bl-użu tal-possibilitajiet offruti fl-ewwel inċiż ta' l-Artikolu 4(2) tad-Direttiva 90/428/KEE u biex jinforma 'l Kummissjoni u l-Istati Membri l-oħrajn bil-kriterji għad-distribuzzjoni tal-fondi provduti fit-tieni inċiż ta' l-imsemmi l-Artikolu 4(2);
Billi skond ir-regoli ta' l-applikazzjoni ta' l-Artikolu 4 tad-Direttiva 90/428/KEE kull Stat Membru għandu l-ewwel jaħtar awtorità koordinatriċi responsabbli għall-ġbir tad-data neċessarja;
Billi l-miżuri li hemm provduti f'din id-Deċiżjoni huma b'mod konformi ma' l-opinjoni tal-Kumitat Permanenti fuq iz-Zooteknika,
ADOTTAT DIN ID-DEĊIŻJONI:
L-Artikolu 1
1. Kull Stat Membru għandu jaħtar awtorità koordinatriċi responsabbli għall-ġbir ta' data konċernata:
- kompetizzjonijiet kif riferuti fl-ewwel inċiż ta' l-Artikolu 4(2) tad-Direttiva 90/428/KEE organizzata fit-territorju tagħha,
- il-kriterji għad-distribuzzjoni ta' fondi provduti fit-tielet subparagrafu tat-tieni inċiż ta' l-imsemmi l-Artikolu 4(2).
2. Kull Stat Membru għandu jikkomunika lill-Kummissjoni l-isem u l-indirizz ta' l-awtorità koordinatriċi appuntata b'mod konformi mall-paragrafu 1. Fuq il-bażi ta' dawn il-komunikazzjonijiet, il-Kummissjoni għandha tfassal lista ta' l-awtoritajiet koordinatriċi. Għandha tippubblika l-lista fil-Ġurnal Uffiċċjali tal-Komunitajiet Ewropej serje Ċ.
L-Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-26 ta' Marzu 1992.